**Dă-mi...sau ia-mi...**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă-mi, sau ia-mi tot ce e sfânt

Din privire, din cuvânt,

Din pori respirând iubire,

Din surâsuri, din privire...

Ia-mi, sau dă-mi din vise vrere

Prin nopţi prinse pe revere

Sau în picuri de lumină

Adormiţi pe o stamină.

Dă-mi, sau ia-mi suflet de taină

Prin cuvinte fără faimă,

Doar prin şoapte sau tăcere

Du-mă-n trupu-ţi cu mistere.

Ia-mi, sau dă-mi noi nopţi flămânde

Unde doru-n ochi pătrunde,

Şi pictează-n crez iubirea...

Ia-mi sau dă-mi nemărginirea.